### 10.    Orientering om status på byggesagsområdet for 1. halvår 2020

**Åbent**

Sagsnr.: 326-2018-2857        J.nr.: 02.34.00           Dokumentnr.:
326-2020-249683

**Sagstype**

Orientering.

**Resume og sagens baggrund**

Administrationen orienterer om byggesagsbehandlingen i 1.
halvår af 2020.

Teknik- og Miljøudvalget fik, på mødet den 4. juni 2020, en
tilsvarende orientering om byggesagsbehandlingen 1 2. halvår af 2019 og
månederne januar-maj 2020.

Udvalget tog orienteringen til efterretning med bemærkning
om, at udvalget ønsker at se en fremgang, herunder effekten af den tilførte
ressource. Sagen genoptages på mødet i september.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

*Overordnet status på byggesagsområdet - 1. halvår 2020*

De lokale servicemål udtrykker den kommunale sagsbehandling,
fra sagen er fuldt oplyst og til der er truffet afgørelse (det vil sige netto-sagsbehandlingstid
målt i uger). Vedlagt er en oversigt over status på byggesager for 1. halvår 2020
for så vidt angår sagsbehandlingstider og antal indkomne sager i forhold til
antal afgørelser og afsluttede sager (Bilag 1).

Det fremgår af opgørelsen, at den gennemsnitlige
sagsbehandlingstid for byggesager vedr. boligbebyggelser, sommerhuse, garage,
carporte mv. holder sig inden for det fastsatte servicemål, og er
sammenlignelig med resultatet for 1. halvår 2019. Der er således sket en
positiv udvikling fra det seneste halvår, hvor den gennemsnitlige
sagsbehandlingstid var væsentlig længere og langt fra servicemålet. Resultatet
er baseret på 189 afgørelser inden for kategorien, og om end mange af sagerne
har været udfordret på sagsbehandlingstiden, viser det, at det går i den
rigtige retning.

På de øvrige sagstyper har sagsbehandlingstiden overvejende
været udfordret, men det skal bemærkes, at resultatet er baseret på væsentlige
færre sager.

I halvåret er der i alt truffet 274 afgørelser om byggetilladelser,
hvilket er helt sammenligneligt med 2. halvår 2020. Der er modtaget 514 sager i
perioden.

Supplerende til denne orientering har administrationen
opgjort antallet af afsluttede sager, der ikke vedrører en byggetilladelse, men
en ibrugtagningstilladelse, eller at sagen på anden måde er afsluttet, jf.
tabel 3 og 4. Her fremgår det fx, at der er håndteret 169 sager inden for
boligbebyggelser, sommerhuse etc. Opgørelsen viser, at der i alt er håndteret
580 sager, mens der er indkommet 514. Det illustrerer, at myndighedsområdet er
bredere en ”blot” den del, der omhandler selve byggetilladelse. Se endvidere
nedenfor om opgørelsesform.

For betragtninger i øvrigt om produktivitet og fokus
fremadrettet henvises til orienteringen til Teknik- og Miljøudvalget i juni
2020.

*Overvejelser om opgørelsesform*

I bilag 1 indgår en beskrivelse af, hvordan det kan
overvejes at ændre på opgørelsesformen, således, at servicemålene i højere grad
afspejler processen for en byggesag fremfor de enkelte sagstyper. Overvejelserne
har afsæt i ændringer i Bygningsreglement 2018, der betyder, at
sagsbehandlingen har fokus på *både* afgørelsen *og* afslutningen af
en byggesag (ibrugtagningstilladelse). Dette skifte i bygningsreglementet
udfordrer kommunens servicemål, da der indgår nogle processer som vi ikke måler
på i dag.

På denne baggrund anbefaler administrationen, at det
overvejes at tilpasse servicemålene.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Status 1. halvår 2020 | 326-2020-258713 |